Νέο Αριστερό Ρεύμα

Το Νέο Αριστερό Ρεύμα για την Κομμουνιστική Απελευθέρωση (Ν.Α.Ρ.) ήταν ελληνικό πολιτικό κόμμα της αντικαπιταλιστικής κομμουνιστικής Αριστεράς. Ιδρύθηκε τον Φεβρουάριο του 1990. Από το 2009 συμμετείχε ως συνιστώσα, στην Αντικαπιταλιστική Αριστερή Συνεργασία για την Ανατροπή (ΑΝΤ.ΑΡ.ΣΥ.Α.).

Το 2025 συγχωνεύθηκε στην Κομμουνιστική Απελευθέρωση, αναστέλλοντας τη λειτουργία του. 

 Ιστορικό 
Το Νέο Αριστερό Ρεύμα ιδρύθηκε τον Φεβρουάριο του 1990, ύστερα από τη διάσπαση του Κ.Κ.Ε. και της Κ.Ν.Ε. τον Σεπτέμβριο του 1989. Μεταξύ των διαγραφέντων-αποχωρησάντων ήταν ο βουλευτής Κώστας Κάππος, ο ευρωβουλευτής Δημήτρης Δεσύλλας, ο γραμματέας της Κ.Ν.Ε. Γιώργος Γράψας, ο Νίκος Κοτζιάς, η Νάντια Βαλαβάνη, ο Άγγελος Χάγιος, ο Ευτύχης Μπιτσάκης, ο Κώστας Τζιαντζής, ο Παύλος Πολάκης.Την Πέμπτη η κηδεία του ηγετικού στελέχους του ΝΑΡ Κώστα ΤζιαντζήΠοιος είναι πραγματικά ο Π. Πολάκης;

Οι αιτίες της διάσπασης εντοπίζονται στην γενικότερη πολιτική κρίση της Αριστεράς και του Κομμουνισμού, την κατάρρευση των χωρών του ανατολικού μπλοκ και τη συμμετοχή του Συνασπισμού της Αριστεράς και της Προόδου (στον οποίον συμμετείχε το Κ.Κ.Ε.) στην κυβέρνηση Τζαννετάκη με τη Νέα Δημοκρατία καθώς και στην οικουμενική κυβέρνηση Ζολώτα με τη Νέα Δημοκρατία και το ΠΑ.ΣΟ.Κ..Νίκος Μελιγκώνης, Η εξωκοινοβουλευτική Αριστερά στις εκλογές της Μεταπολίτευσης, σελ. 14Φώτης Σταμούλης, Πτυχές της διάσπασης του ΚΚΕ το 1989, σελ. 39-46Αλεξάτος, Γ. (2008) Ιστορικό Λεξικό του Ελληνικού Εργατικού Κινήματος. Αθήνα: Γειτονιές του Κόσμου, σελ. 312Η Βαβέλ της ΑριστεράςΟι διασπάσεις του ΚΚΕ στη ΜεταπολίτευσηΑριστεροί βουλευτές που πήραν... διαζύγιοΟ «Οδικός» Χάρτης του VICE για τις Ατέλειωτες Διασπάσεις στην Αριστερά

Το Ν.Α.Ρ. έλαβε μέρος στις βουλευτικές εκλογές του 1990 μαζί με το Εργατικό Επαναστατικό Κόμμα, σχηματίζοντας το συνδυασμό Λαϊκή Αντιπολίτευση. Ο συνδυασμός έλαβε το 0,22% των ψήφων.Νίκος Μελιγκώνης, Η εξωκοινοβουλευτική Αριστερά στις εκλογές της Μεταπολίτευσης, σελ. 29 Το κόμμα συμμετείχε στις επόμενες δύο εκλογικές αναμετρήσεις του 1993 και του 1996 με το σχηματισμό της Μαχόμενης Αριστεράς, σε συνεργασία με άλλα κόμματα και οργανώσεις της εξωκοινοβουλευτικής Αριστεράς, με ποσοστά 0,12% και 0,15% αντίστοιχα. Παράλληλα, έλαβε μέρος και στις ευρωεκλογές του 1994 με την Αριστερή Κίνηση κατά της ΕΟΚ.

Το 1999 συγκροτήθηκε το Μέτωπο Ριζοσπαστικής Αριστεράς με το οποίο το κόμμα έλαβε μέρος στις επόμενες εκλογικές αναμετρήσεις μέχρι το 2007, με αποτελέσματα από 0,12% έως 0,22%. Παραμονές των ευρωεκλογών του 2009, συμμετείχε στη συγκρότηση της Αντικαπιταλιστικής Αριστερής Συνεργασίας για την Ανατροπή μαζί με άλλες οργανώσεις της Αριστεράς.The Radical Left in Greece Mihalis Panayiotakis Pages 25-43 | Published online: 08 Dec 2015 Download citation https://doi.org/10.1080/08854300.2015.1090833 page=27 Έκτοτε συμμετέχει μέσω αυτής σε όλες τις εκλογές μέχρι και σήμερα, με αποτελέσματα από 0,33% έως και 1,19%.

Το 2013 πραγματοποιήθηκε το 3ο Συνέδριο, κατά το οποίο αποφασίστηκε η προσθήκη του προσδιορισμού «για την Κομμουνιστική Απελευθέρωση» στον τίτλο, ενώ αποφασίστηκε επίσης, η έναρξη των διαδικασιών για την ίδρυση ενός «σύγχρονου κομμουνιστικού προγράμματος και κόμματος».Συγκρότηση αντικαπιταλιστικού – αντι-Ε.Ε. πόλου στο 3ο Συνέδριο του ΝΑΡΗ νέα Πολιτική Επιτροπή του ΝΑΡ Το 4ο Συνέδριο πραγματοποιήθηκε στην Αθήνα το 2017, όπου αποφασίστηκε εκτός των άλλων, η επιτάχυνση των διαδικασιών για τη δημιουργία κομμουνιστικού κόμματος.Ξεκινά το 4ο Συνέδριο του ΝΑΡ

Το 5ο Συνέδριο έγινε τον Μάρτιο του 2024.Ανακοίνωση: Προς το 5ο Συνέδριο του ΝΑΡΘέσεις της ΠΕ για το 5ο Συνέδριο του ΝΑΡ

Τον Φλεβάρη του 2025 πραγματοποιήθηκε η ίδρυσης μια νέας πολιτικής οργάνωσης με τίτλο Κομμουνιστική Απελευθέρωση στην οποία το ΝΑΡ συγχωνεύτηκε, αναστέλλοντας τη λειτουργία του.

 Ιδεολογία 
Κατά το Ν.Α.Ρ. είναι αναγκαία "η ανασυγκρότηση του εργατικού κινήματος, η ενοποίηση των δυνάμεων της επαναστατικής Αριστεράς και η δημιουργία ενός νέου κομμουνιστικού κόμματος".Το Ποντίκι: Συγκρότηση αντικαπιταλιστικού - αντι-Ε.Ε. πόλου στο 3ο Συνέδριο του ΝΑΡVimanews: Εκδήλωση του ΝΑΡ με θέμα την αναγκαιότητα νέου κομμουνιστικού φορέα

Στόχος του Ν.Α.Ρ. είναι η ανατροπή του καπιταλισμού, η εδραίωση της εργατικής δημοκρατίας και ενός κομμουνιστικού συστήματος. Βασικά στοιχεία της εργατικής δημοκρατίας σύμφωνα με την οργάνωση, είναι η κατάργηση της καπιταλιστικής ιδιοκτησίας στους βασικούς τομείς της οικονομίας, ο έλεγχος της παραγωγής από τους εργαζόμενους και η κατοχύρωση της ελευθερίας λόγου μέσα στην κοινωνία.

Είναι αντίθετο με την Ευρωπαϊκή Ένωση και απορρίπτει ως ανώτατο στάδιο του καπιταλισμού τον ιμπεριαλισμό (βλ. "Ιμπεριαλισμός, το ανώτατο στάδιο του Καπιταλισμού"), θεωρώντας ότι ο καπιταλισμός κρατώντας βασικά ιμπεριαλιστικά χαρακτηριστικά, έχει πλέον μεταβεί σε νέο στάδιο αυτό του «ολοκληρωτικού καπιταλισμού».

Σύμφωνα με τις θέσεις του Ν.Α.Ρ., ο σοσιαλισμός δεν εφαρμόστηκε στις χώρες του ανατολικού μπλοκ. Αντιθέτως, θεωρεί πως οικοδομήθηκε ένα ταξικό σύστημα στο οποίο η εργατική τάξη είχε μεν σημαντικές κατακτήσεις, αλλά εν τέλει κυρίαρχη τάξη αναδείχθηκε η κρατική-κομματική γραφειοκρατία.ΝΑΡ: Για τη φύση και τον χαρακτήρα των χωρών του "υπαρκτού σοσιαλισμού"

 Επίθεση από την Χρυσή Αυγή και από άλλες ομάδες 
Στις 16 Ιουνίου 1998 στα δικαστήρια της Ευελπίδων, τρία μέλη του Ν.Α.Ρ. δέχτηκαν επίθεση από μέλη της  Χρυσής Αυγής με επικεφαλής τον Περίανδρο Ανδρουτσόπουλο, με αποτέλεσμα τον πολύ σοβαρό τραυματισμό του Δημήτρη Κουσουρή, μέλος τότε του Κεντρικού Συμβουλίου της ΕΦΕΕ.Χρυσή Αυγή: Η επίθεση στον Δημήτρη Κουσουρή και τους δύο συντρόφους του   Έχει γίνει στόχος επιθέσεων από ακροδεξιούς υποστηρικτές του «Περίανδρου»Επίθεση νεοναζί στα γραφεία του ΝΑΡ και της εφημερίδας «Πριν», ιστοσελίδα tvxs.gr, ανακτήθηκε στις 28/12/2016Βανδαλισμοί από ακροδεξιές ομάδες σε γραφεία αριστερών οργανώσεων Έγιναν στα τέλη της προηγούμενης εβδομάδας σε Εξάρχεια και Βύρωνα, εφημερίδα ΤΟ ΒΗΜΑ. ανακτήθηκε 28/12/2016 αλλά και από άλλους.Επιδρομή στα γραφεία του ΝΑΡ στην Αθήνα, εφημερίδα ΤΟΒΗΜΑ, ηλεκτρονική έκδοση ανακτήθηκε στις 8/12/2016

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 1990 διοικούσα επιτροπή 14.365 0,22%  7ο κόμμαΕκτός Βουλής 1993 διοικούσα επιτροπή 8.160 0,12%  10ο κόμμαΕκτός Βουλής 1996 διοικούσα επιτροπή 10.443 0,15%  12ο κόμμαΕκτός Βουλής 2000 διοικούσα επιτροπή 8.132 0,12%  11ο κόμμαΕκτός Βουλής 2004 διοικούσα επιτροπή 11.261 0,15%  8ο κόμμαΕκτός Βουλής 2007 διοικούσα επιτροπή 11.867 0,12%  10ο κόμμαΕκτός Βουλής 2009 διοικούσα επιτροπή 24.737 0,36%  8o κόμμαΕκτός Βουλής 2012 Ι διοικούσα επιτροπή 75.428 1,19%  13ο κόμμαΕκτός Βουλής 2012 ΙΙ διοικούσα επιτροπή 20.416 0,33%  12ο κόμμαΕκτός Βουλής 2015 Ι διοικούσα επιτροπή 39.455 0,64%  12o κόμμαΕκτός Βουλής 2015 IΙ διοικούσα επιτροπή 46.183 0,85%  10o κόμμαΕκτός Βουλής 2019 διοικούσα επιτροπή 23.239 0,41%  12o κόμμαΕκτός Βουλής 2023 I διοικούσα επιτροπή 31.759 0,54%  14ο κόμμαΕκτός Βουλής 2023 IΙ διοικούσα επιτροπή 15.887 0,30%  14ο κόμμαΕκτός Βουλής

 Ευρωπαϊκό Κοινοβούλιο 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 1994 διοικούσα επιτροπή 14.007 0,21%  14η - 1999 διοικούσα επιτροπή 10.930 0,17%  18η - 2004 διοικούσα επιτροπή 13.387 0,22%  14η - 2009 διοικούσα επιτροπή 21.951 0,43%  13η - 2014 διοικούσα επιτροπή 41.299 0,72%  18η - 2019 διοικούσα επιτροπή 36.334 0,64%  20η -

 Οργάνωση νεολαίας 
Η οργάνωση νεολαίας του Νέου Αριστερού Ρεύματος είναι η Νεολαία Κομμουνιστική Απελευθέρωση (νΚΑ). Από τον Μάρτιο του 2024 συμμετέχει μέσω των μελών της και από κοινού με ανένταχτους/ες/α αγωνιστές/ριες/α, στην Attack στα ΑΕΙ (Αριστερή Αντικαπιταλιστική Κίνηση) παρεμβαίνοντας στις πανεπιστημιακές σχολές. Μέχρι τότε συμμετείχε στο δίκτυο σχημάτων ΕΑΑΚ.

 Κομματικά μέσα 
Το Νέο Αριστερό Ρεύμα εκδίδει την εβδομαδιαία πολιτική εφημερίδα «ΠΡΙΝ». Το «ΠΡΙΝ» κυκλοφόρησε για πρώτη φορά το 1989 ως μηνιαίο περιοδικό και στις αρχές του 1990 μετατράπηκε σε εφημερίδα.Αλεξάτος, Γ. (2008) Ιστορικό Λεξικό του Ελληνικού Εργατικού Κινήματος. Αθήνα: Γειτονιές του Κόσμου, σελ. 354 Συμμετέχει επίσης στην έκδοση του περιοδικού «Τετράδια Μαρξισμού».

 Παραπομπές 

 Εξωτερικοί σύνδεσμοι 


Κατηγορία:Συνιστώσες της ΑΝΤΑΡΣΥΑ
Κατηγορία:Πρώην πολιτικά κόμματα στην Ελλάδα
Κατηγορία:Αντικαπιταλιστικά κόμματα στην Ελλάδα
Κατηγορία:Κομμουνιστικά κόμματα στην Ελλάδα